DUOMENŲ TEIKIMO LIETUVOS RESPUBLIKOS NEKILNOJAMOJO TURTO, SUTARČIŲ IR TEISIŲ SUVARŽYMŲ, NEVEIKSNIŲ IR RIBOTAI VEIKSNIŲ ASMENŲ, VEDYBŲ SUTARČIŲ, TESTAMENTŲ, ĮGALIOJIMŲ REGISTRUI

SUTARTIS

Nr.

Vilnius

**Valstybės įmonė Registrų centras** (toliau – Gavėjas), kuriai atstovauja Konsultacijų centro vadovė Jurgita Jakeliūnaitė, veikianti pagal 2019 m. rugpjūčio 19 d. valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“ ir [įveskite notaro (-ų) biuro pavadinimą, notaro vardą, pavardę] (toliau – Teikėjas), toliau Teikėjas ir Gavėjas kiekvienas atskirai vadinami Šalimi, o kartu – Šalimis, sudaro šią duomenų teikimo Lietuvos Respublikos nekilnojamojo turto, Sutarčių ir teisių suvaržymų, Neveiksnių ir ribotai veiksnių asmenų, Vedybų sutarčių, Testamentų, Įgaliojimų registrui sutartį (toliau – Sutartis).

**I SKYRIUS**

**SUTARTIES DALYKAS**

1. Teikėjas Sutartyje nustatytomis sąlygomis ir tvarka bei teisės aktų nustatyta tvarka teikia duomenis į Lietuvos Respublikos nekilnojamojo turto, Sutarčių ir teisių suvaržymų, Neveiksnių ir ribotai veiksnių asmenų, Vedybų sutarčių, Testamentų, Įgaliojimų registrus (toliau – Registrai), o Gavėjas įsipareigoja gautus duomenis tvarkyti Lietuvos Respublikos teisės aktų ir Sutarties nustatyta tvarka.
2. Duomenų teikimas:
   1. Teikėjas Nekilnojamojo turto registro nuostatuose[[1]](#footnote-1) ir Sutarčių ir teisių suvaržymų registro nuostatuose[[2]](#footnote-2) nurodytus prašymus įregistruoti ir (ar) išregistruoti hipotekas (įkeitimus), pakeisti jų duomenis, padaryti žymas apie atliktą notaro vykdomąjį įrašą, panaikinti ar pakeisti žymos apie atliktą notaro vykdomąjį įrašą duomenis, įregistruoti ir (ar) išregistruoti, pakeisti daiktines teises į nekilnojamuosius daiktus, šių teisių suvaržymus, juridinius faktus elektroniniu būdu į Nekilnojamojo turto registrą ir Sutarčių ir teisių suvaržymų registrą teikia naudodamasis duomenų teikimo ir tvarkymo elektroninių paslaugų programa „TURTAS“ (toliau – programa „TURTAS“), prie jos prisijungdamas per universalią elektroninio identifikavimo platformą (iPasas) elektroninio autentifikavimo paslaugos priemonėmis;
   2. Teikėjas Neveiksnių ir ribotai veiksnių asmenų registro nuostatuose[[3]](#footnote-3) nurodytus pranešimus apie pagalbos sutarčių ir išankstinių nurodymų patvirtinimus, pakeitimus, nutraukimus elektroniniu būdu į Neveiksnių ir ribotai veiksnių asmenų registrą teikia naudodamasis Duomenų teikimo internetine programa (toliau ̶ NIRVARIP), prie jos prisijungdamas per universalią elektroninio identifikavimo platformą (iPasas) elektroninio autentifikavimo paslaugos priemonėmis;
   3. Teikėjas Vedybų sutarčių registro nuostatuose[[4]](#footnote-4) nurodytus pranešimus apie vedybų sutartis, sugyventinių sutartis, sutartis dėl santuokos nutraukimo pasekmių, sutartis dėl gyvenimo skyrium pasekmių ir turto padalijimo sutartis elektroniniu būdu į Vedybų sutarčių registrą teikia naudodamasis Duomenų teikimo Vedybų sutarčių registrui internetine programa, prie jos prisijungdamas su naudotojo vardu ir slaptažodžiu;
   4. Teikėjas Testamentų registro nuostatuose[[5]](#footnote-5) nurodytus pranešimus apie Lietuvos Respublikos teritorijoje ar Lietuvos Respublikos diplomatinėje atstovybėje sudarytus (priimtus saugoti) testamentus, apie pareiškimo dėl palikimo priėmimo padavimą ne palikimo atsiradimo vietos notarui, palikimo priėmimą, pareiškimo dėl palikimo atsisakymo padavimą ne palikimo atsiradimo vietos notarui, palikimo atsisakymą, paveldėjimo bylos išsiuntimą kitam notarui, paveldėjimo teisių perleidimą, Europos paveldėjimo pažymėjimo išdavimą elektroniniu būdu į Testamentų registrą teikia naudodamasis Duomenų teikimo Testamentų registrui internetine programa, prie jos prisijungdamas per universalią elektroninio identifikavimo platformą (iPasas) elektroninio autentifikavimo paslaugos priemonėmis;
   5. Teikėjas Įgaliojimų registro nuostatuose[[6]](#footnote-6) nurodytus pranešimus apie patvirtintus įgaliojimus, įgaliojimų pakeitimą ir pasibaigimą elektroniniu būdu į Įgaliojimų registrą teikia naudodamasis įgaliojimų duomenų teikimo ir registravimo posisteme (toliau – ĮREG), prie jos prisijungdamas per universalią elektroninio identifikavimo platformą (iPasas) elektroninio autentifikavimo paslaugos priemonėmis.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Duomenys teikiami vadovaujantis:
   1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB ) (toliau – Reglamentas (ES) 2016/679), 6 straipsnio 1 dalies c punktu ir 9  straipsnio 2 dalies g punktu;
   2. Lietuvos Respublikos civilinio kodekso (toliau – CK) 2.111 straipsnio 1 dalimi, 2.1371 straipsnio 3 dalimi, 2.1372 straipsniu, 2.1381 straipsnio 1 ir 2 dalimis, 2.147 straipsnio 2 dalimi, 3.2791 straipsnio 2 dalimi, 3.2793 straipsnio 1 dalimi, 4.197 straipsnio 7 dalimi, 4.224 straipsnio 3 dalimi, 5.24 straipsnio 2 dalimi, 5.32 straipsnio 2 dalimi, 5.50 straipsnio 6 dalimi;
   3. Lietuvos Respublikos asmens duomenų teisinės apsaugos įstatymo 3 straipsnio 1 dalimi;
   4. Lietuvos Respublikos notariato įstatymo 51 straipsniu;
   5. Nekilnojamojo turto registro nuostatų 1022.1, 1022.5 papunkčiais, 1023, 1027, 1029-10212, 10214  punktais;
   6. Sutarčių ir teisių suvaržymų registro nuostatų 20.3 papunkčiu ir 21, 26, 27, 34, 37, 39, 40, 47–49 punktais;
   7. Neveiksnių ir ribotai veiksnių asmenų registro nuostatų 24.2 papunkčiu ir 45-49 punktais;
   8. Vedybų sutarčių registro nuostatų 22.1 papunkčiu, 27, 35, 42, 50, 56, 61 punktais;
   9. Testamentų registro nuostatų 19, 20 punktais;
   10. Įgaliojimų registro nuostatų 20.1 papunkčiu, 26, 32, 36 punktais;
   11. Įgaliojimų registro objektų registravimo ir duomenų teikimo taisyklių[[7]](#footnote-7) 9 ir 14 punktais.
2. Duomenys gaunami vadovaujantis:
   1. Reglamento (ES) 2016/679 6 straipsnio 1 dalies c punktu;
   2. Lietuvos Respublikos asmens duomenų teisinės apsaugos įstatymo 3 straipsnio 1 dalimi;
   3. Nekilnojamojo turto registro nuostatų 8 punktu ir 12.3–12.4 papunkčiais;
   4. Sutarčių ir teisių suvaržymų registro nuostatų 8 ir 22 punktais;
   5. Neveiksnių ir ribotai veiksnių asmenų registro nuostatų 10.6 papunkčiu;
   6. Vedybų sutarčių registro nuostatų 11.6 papunkčiu;
   7. Testamentų registro nuostatų 12.5 papunkčiu;
   8. Įgaliojimų registro nuostatų 8, 10 punktu, 11.5 papunkčiu, 24 punktu;
   9. Įgaliojimų registro objektų registravimo ir duomenų teikimo taisyklių 7 punktu.

**III SKYRIUS**

**DUOMENŲ TVARKYMO TIKSLAI**

Gavėjas, būdamas Registrų tvarkytoju, duomenis tvarko siekdamas registruoti Registrų objektus bei teikti duomenis ir informaciją duomenų gavėjams.

**IV SKYRIUS**

**SUTARTIES ŠALIŲ TEISĖS IR PAREIGOS**

1. Gavėjas įsipareigoja:
   1. duomenis tvarkyti tik Sutartyje nustatytais duomenų tvarkymo tikslais ir tik esant bent vienai Reglamento 6 straipsnio 1 dalyje nustatytai asmens duomenų tvarkymo sąlygai, nurodytai Sutartyje, laikydamasis Reglamento 5 straipsnyje nustatytų su asmens duomenų tvarkymu susijusių principų;
   2. pasirašius Sutartį, per 3 (tris) darbo dienas suteikti Teikėjo paskirtiems asmenims, nurodytiems Sutarties priede „Teikėjo paskirtų asmenų sąrašas“, prieigą prie programų „TURTAS“, NIRVARIP, Duomenų teikimo Vedybų sutarčių registrui internetinės programos, Duomenų teikimo Testamentų registrui internetinės programos ir ĮREG (toliau kartu – Programos);
   3. suteikti Teikėjo paskirtiems asmenims teisę per Programas teikti Registrams Sutarties 2 punkte nurodytus duomenis elektroniniu būdu;
   4. gavęs rašytinį Teikėjo prašymą ir užpildytą bei pasirašytą papildomą Sutarties priedą „Teikėjo paskirtų asmenų sąrašas“, kuriame Teikėjas nurodo tik papildomai paskirtus asmenis, per 3 (tris) darbo dienas suteikti papildomai Teikėjo paskirtiems asmenims prieigą prie Programų;
   5. gavęs Teikėjo rašytinį prašymą sustabdyti ar panaikinti Teikėjo paskirtiems asmenims suteiktą prieigą prie Programų, nedelsdamas sustabdyti ar panaikinti Teikėjo paskirto asmens turimą prieigą prie Programų;
   6. gavęs duomenis elektroniniu būdu, atlikti Registrų nuostatuose nustatytus veiksmus nustatyta tvarka;
   7. Teikėjo pateiktus asmens duomenis naudoti siekiant Teikėjo paskirtų asmenų identifikavimo Gavėjo identifikacinėje sistemoje, Sutarties vykdymo ir administravimo, Gavėjo teisinių reikalavimų pareiškimo, vykdymo ar apgynimo tikslų. Teikėjo pateikti asmens duomenys bus saugomi 10 metų po Sutarties pasibaigimo;
   8. konsultuoti Teikėją ir Teikėjo paskirtus asmenis duomenų teikimo Registrams elektroniniu būdu klausimais;
   9. užtikrinti Programų veikimą, kai TEIKĖJO paskirtų asmenų kompiuterinėse darbo vietose yra ši programinė įranga: *Mozilla Firefox, Edge* arba *Google Chrome* su *JavaScript* palaikymu, kurių versijos yra arba naujausios, arba atsilieka ne daugiau kaip per 2 versijas;
   10. užtikrinti Sutartimi gaunamų duomenų saugą, vadovaudamasis Valstybės įmonės Registrų centro tvarkomų registrų ir informacinių sistemų duomenų saugos nuostatais[[8]](#footnote-8) bei kitais Registrų nuostatuose nurodytais duomenų saugą reglamentuojančiais teisės aktais nuo jų gavimo momento;
   11. užtikrinti, kad Gavėjo darbuotojai, kurie tvarko asmens duomenis, yra pasirašytinai supažindinti su pareiga saugoti asmens duomenų paslaptį ir yra įsipareigoję užtikrinti asmens duomenų konfidencialumą;
   12. laikytis Sutartyje numatytų duomenų naudojimo sąlygų ir tvarkos, tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.
2. Gavėjas turi teisę vienašališkai keisti Sutartyje nurodytą Duomenų teikimo ir naudojimo tvarką ir (ar) sąlygas, pranešdamas TEIKĖJUI apie tai prieš 30 (trisdešimt) kalendorinių dienų (interneto puslapyje [www.registrucentras.lt](http://www.registrucentras.lt) ir (ar) elektroniniu paštu Sutarties XII skyriuje „Šalių rekvizitai“ nurodytu elektroninio pašto adresu) iki duomenų teikimo ir naudojimo tvarkos ir (ar) sąlygų pasikeitimo.
3. Teikėjas įsipareigoja:
   1. Gavėjui teikti duomenis Lietuvos Respublikoje galiojančių teisės aktų ir Sutarties nustatyta tvarka ir sąlygomis;
   2. Sutartyje nustatyta tvarka Gavėjui sumokėti atlyginimą už duomenų įregistravimą, pakeitimą ir išregistravimą;
   3. jungtis prie programų „TURTAS“, NIRVARIP, ĮREG, Duomenų teikimo Testamentų registrui internetinės programos per universalią elektroninio identifikavimo platformą *iPasas* adresu [*https://www.ipasas.lt/*](https://www.ipasas.lt/)elektroninio autentifikavimo paslaugos priemonėmis (mobiliuoju elektroniniu parašu, kriptografine USB laikmena, lustine kortele ar kitomis priemonėmis, nurodytomis interneto svetainėje [*https://www.ipasas.lt/*](https://www.ipasas.lt/)). Teikėjo paskirti asmenys turi pasirinkti norimą autentifikavimosi būdą ir vadovautis tolimesniais nurodymais, kurie priklauso nuo pasirinkto autentifikavimosi būdo. Sėkmingai autentifikavus, suteikiama teisė dirbti su minėtomis programomis;
   4. jungtis prie Duomenų teikimo Vedybų sutarčių registrui internetinės programos su suteiktu naudotojo vardu ir slaptažodžiu;
   5. užtikrinti, kad Teikėjo paskirti asmenys suteikta prieiga prie Programų naudotųsi asmeniškai ir ji nebūtų perduota ar kitaip perleista tretiesiems asmenims;
   6. nedelsdamas informuoti Gavėją apie Teikėjo paskirto asmens elektroninio autentifikavimo paslaugos priemonių praradimą ar kitas aplinkybes, dėl kurių autentifikavimo paslaugos priemonėmis gali pasinaudoti tretieji asmenys;
   7. nedelsdamas informuoti Gavėją apie Sutarties priede „Teikėjo paskirtų asmenų sąrašas“ ir jo skiltyje „Asmuo (asmenys), kuriam (-iems) suteikiama teisė peržiūrėti PVM sąskaitas faktūras“ nurodytų asmenų pasikeitimus;
   8. raštu informuoti Gavėją apie Teikėjo paskirtų asmenų įgaliojimų pasibaigimą likus ne mažiau kaip 3 (trims) darbo dienoms iki TEIKĖJO paskirtų asmenų įgaliojimų pabaigos;
   9. per 5 (penkias) darbo dienas raštu informuoti apie adreso ir kitų duomenų, nurodytų šioje Sutartyje, pasikeitimą;
   10. užtikrinti, kad Teikėjo paskirti asmenys tvarkytų fizinių asmenų duomenis vadovaudamiesi Reglamentu (ES) 2016/679, Lietuvos Respublikos asmens duomenų teisinės apsaugos įstatymo, kitų asmens duomenų apsaugą reglamentuojančių teisės aktų nuostatomis;
   11. Registrų nuostatų nustatyta tvarka informuoti Gavėją apie jam perduotų neteisingų, neišsamių ar netikslių duomenų ištaisymą ir pateikti teisingus duomenis;
   12. įvykus asmens duomenų saugumo pažeidimui, Gavėjo prašymu padėti nustatyti pažeidimo pobūdį, priežastis bei teikti kitą informaciją, numatytą Reglamento (ES) 2016/679 33 straipsnio 2 dalyje, kiek tai susiję su Sutartyje numatytų Duomenų teikimu.
4. Sustabdžius Teikėjo įgaliojimus, Gavėjas panaikina Teikėjo paskirtiems asmenims suteiktas teises naudotis Programomis.
5. Apie Programų veikimo, duomenų teikimo nesklandumus Teikėjas ar jo paskirti asmenys informuoja Gavėją tel. +370 5 262 2222 arba elektroniniu paštu adresu [versloklientai@registrucentras.lt](mailto:versloklientai@registrucentras.lt).
6. Teikėjas kiekvienu konkrečiu atveju prisiima atsakomybę už Teikėjo paskirtų asmenų per Programas Registrams perduotų duomenų teisingumą ir išsamumą.
7. Teikėjui arba jo paskirtam asmeniui pranešus apie prarastas Teikėjo paskirto asmens elektroninio autentifikavimo paslaugos priemones ir (arba) galimą jų konfidencialumo pažeidimą, Gavėjas, patikrinęs Teikėjo paskirto asmens tapatybę (tikrinamas vardas, pavardė ir kiti asmenį apibūdinantys duomenys, įregistruoti Gavėjo sistemoje), nedelsdamas sustabdo atitinkamas Teikėjo paskirto asmens prieigos teises. Prieigos teisė Teikėjo paskirtiems asmenims atnaujinama ar suteikiama iš naujo tik gavus ir įvertinus rašytinį Teikėjo prašymą.
8. Teikėjo rašytiniai prašymai suteikti, atnaujinti ar panaikinti Teikėjo paskirtiems asmenims prieigos teises prie Programų, taip pat Sutarties priedas (-ai) „Teikėjo paskirtų asmenų sąrašas“ ir (ar) jo dalis „Asmuo (asmenys), kuriam (-iems) suteikiama teisė peržiūrėti PVM sąskaitas faktūras“ gali būti pateikti asmeniškai, atsiųsti paštu ar pateikti elektroniniu būdu, kai pasirašyti saugiu elektroniniu parašu, atitinkančiu Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatyme nustatytus reikalavimus.

**V SKYRIUS**

**APMOKĖJIMAS IR ATSISKAITYMO TVARKA**

1. Registrų objektai registruojami, išregistruojami, duomenys pakeičiami atlygintinai. Atlyginimas yra nustatytas:
   1. Valstybės informacinių išteklių valdymo įstatymo 25 straipsnio 3 dalimi;
   2. Lietuvos Respublikos nekilnojamo turto registro įstatymo 41 straipsniu;
   3. Sutarčių ir teisių suvaržymo registro nuostatų 46 punktu;
   4. Neveiksnių ir ribotai veiksnių asmenų registro nuostatų 65 punktu;
   5. Vedybų sutarčių registro nuostatų 74 punktu;
   6. Testamentų registro nuostatų 481 punktu;
   7. Įgaliojimų registro nuostatų 22 punktu;
   8. Lietuvos Respublikos Vyriausybės 2020 m. liepos 8 d. nutarimu Nr. 763 „Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“.
2. Pasikeitus Sutartyje nurodytiems teisės aktams (ar įsigaliojus naujiems teisės aktams, reglamentuojantiems atlyginimo dydžius), Teikėjas įsipareigoja mokėti Gavėjui vadovaudamasis galiojančių teisės aktų nuostatomis, t. y. už teikiamus duomenis mokėti pagal pakeistus (ar nustatytus naujus) atlyginimo dydžius.
3. PVM sąskaitos faktūros už praėjusį mėnesį atliktų duomenų įregistravimą ir išregistravimą Registruose išrašomos kiekvieno einamo mėnesio pradžioje. Teikėjui jos nėra siunčiamos, o skelbiamos Gavėjo interneto puslapyje <https://www.registrucentras.lt/usr/sf.php>. Apie PVM sąskaitos faktūros paskelbimą nurodytame interneto puslapyje elektroniniu paštu informuojami asmenys, kuriems Teikėjas suteikia teisę peržiūrėti PVM sąskaitas faktūras (nurodyti Sutarties priede „Teikėjo paskirtų asmenų sąrašas“).
4. Teikėjas PVM sąskaitą faktūrą įsipareigoja apmokėti per 14 (keturiolika) dienų nuo jos išrašymo dienos.
5. Teikėjui per 30 (trisdešimt) kalendorinių dienų nuo PVM sąskaitos faktūros gavimo dienos neapmokėjus PVM sąskaitos faktūros, Gavėjas turi teisę be atskiro įspėjimo sustabdyti paslaugos teikimą. Paslaugos teikimas atnaujinamas Teikėjui apmokėjus PVM sąskaitą faktūrą.
6. Teikėjas, laiku neapmokėjęs pateiktos PVM sąskaitos faktūros, moka 0,04 procento dydžio delspinigius nuo neapmokėtos sumos už kiekvieną uždelstą dieną.
7. Teikėjui tinkamai nevykdant piniginių prievolių pagal bet kurią su Gavėju sudarytą paslaugų ir (ar) duomenų teikimo sutartį, Gavėjas Teikėjo mokėjimus paskirstys savo nuožiūra, pirmenybę teikdamas seniausiems Teikėjo įsiskolinimams.

**VI SKYRIUS**

**ATSAKOMYBĖ IR GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti tretiesiems asmenims.
2. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VII SKYRIUS**

**SUTARTIES KEITIMO TVARKA**

1. Visi Sutarties pakeitimai ir papildymai, išskyrus Sutarties 8.7-8.9 papunkčiuose ir 25 punkte numatytus atvejus, bus sudaromi tarp Šalių pasirašant susitarimus dėl Sutarties pakeitimo ir taps neatskiriamomis Sutarties dalimis.
2. Pasikeitus Sutartyje nurodytų teisės aktų nuostatoms (įskaitant Sutarties 14 punkte numatytus atvejus) bei Sutarties 7 punkte numatytais atvejais Šalių susitarimai dėl Sutarties pakeitimo nepasirašomi, o taikomos aktualios teisės aktų nuostatos arba Gavėjo vienašališkai pakeista duomenų teikimo ir naudojimo tvarka ir (ar) sąlygos.
3. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.

**VIII SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Šalis neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos *(force majeure)* aplinkybėms, Sutarties Šalys vadovaujasi CK 6.212 straipsniu ir Atleidimo nuo atsakomybės esant nenugalimos jėgos *(force majeure)* aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos *(force majeure)* aplinkybėms taisyklių patvirtinimo“.
3. Šalis, neturinti galimybių įvykdyti Sutartimi prisiimtų įsipareigojimų dėl nenugalimos jėgos aplinkybių, privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, raštu pranešti kitai Šaliai apie tokias aplinkybes, jų įtaką Sutartimi prisiimtų įsipareigojimų vykdymui bei galimą Sutartimi prisiimtų įsipareigojimų įvykdymo terminą. Šalys taip pat įsipareigoja pranešti, kai išnyksta pagrindas nevykdyti įsipareigojimų dėl nenugalimos jėgos aplinkybių.
4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pranešta, nuo pranešimo pateikimo momento. Jeigu Šalis laiku nepraneša, ji privalo kompensuoti kitai Šaliai žalą, kurią ši patyrė dėl laiku nepateikto pranešimo.

**IX SKYRIUS**

**SUTARTIES GALIOJIMAS IR NUTRAUKIMAS**

1. Sutartis įsigalioja nuo jos pasirašymo dienos (jeigu Šalys Sutartį pasirašo ne tą pačią dieną, Sutartis įsigalioja tą dieną, kai ją pasirašo antroji Šalis) ir galioja neterminuotai.
2. Sutartis pasibaigia, kai:
   1. Sutartis nutraukiama Šalių sutarimu;
   2. Sutartis nutraukiama vienašališkai Sutartyje nustatyta tvarka;
   3. netenka galios teisės aktai, reglamentuojantys Šalių teisę teikti ar gauti duomenis, arba kitais atvejais, dėl kurių Teikėjas netenka teisės tvarkyti ir teikti duomenis, o Gavėjas gauti duomenis. Sutartis šiuo atveju laikoma pasibaigusia nuo dienos, kai atsiranda šiame Sutarties papunktyje numatytos aplinkybės, apie kurias Teikėjas įsipareigoja nedelsdamas, tačiau ne vėliau kaip per 3 (tris) darbo dienas nuo tokių aplinkybių atsiradimo informuoti Gavėją, o Gavėjas – tik tais atvejais, jei apie tokias aplinkybes nebuvo skelbta viešai teisės aktų nustatyta tvarka.
3. Vienašališko Sutarties nutraukimo sąlygos ir tvarka:
   1. Šalis gali nutraukti Sutartį nesant Sutarties sąlygų pažeidimo, raštu įspėjusi kitą Šalį prieš 30 (trisdešimt) kalendorinių dienų. Laikoma, kad Sutartis nutraukta po 30 (trisdešimties) kalendorinių dienų nuo tokio pranešimo pateikimo dienos;
   2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį prieš 10 (dešimt) darbo dienų. Laikoma, kad Sutartis nutraukta po 10 (dešimties) darbo dienų nuo tokio pranešimo pateikimo dienos.
4. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
5. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymais pagal Sutartį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**X SKYRIUS**

**BAIGIAMOSIOS NUOSTATOS**

1. Visi pranešimai, sutikimai ar kita informacija (toliau – pranešimai) pagal Sutartį turi būti sudaromi raštu. Jei kitaip nenustatyta Sutartyje, jie gali būti įteikiami asmeniškai arba siunčiami registruotu paštu ar elektroniniu paštu, kiekvienu atveju išsiunčiant Šalių nurodytais adresais.
2. Jei pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Kai Sutartį Šalys pasirašo fiziškai, sudaromi du vienodą teisinę galią turintys egzemplioriai, po vieną kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas vienas elektroninis Sutarties egzempliorius, kuriuo Šalys pasidalina elektroninių ryšių priemonėmis.
5. Sutarties priedas „Teikėjo paskirtų asmenų sąrašas“ yra neatskiriama Sutarties dalis.

**XI SKYRIUS**

**ŠALIŲ REKVIZITAI**

|  |  |
| --- | --- |
| **Gavėjas** | **Teikėjas** |
| **Valstybės įmonė Registrų centras** | [įveskite notaro (-ų) biuro pavadinimą, notaro vardą, pavardę] |
| Juridinio asmens kodas 124110246  PVM mokėtojo kodas LT241102419  Buveinė Lvivo g. 25-101, 09320 Vilnius  El. p. versloklientai@registrucentras.lt  Tel. +370 5 262 2222  A. s. LT477044060005572969  AB SEB bankas, banko kodas 70440  A. s. LT944010042400050387  „Luminor Bank“, AB, banko kodas 40100  A. s. LT677300010095519600  „Swedbank“, AB, banko kodas 73000 | Asmens kodas: [įrašykite asmens kodą]  Notaro (-ų) biuro adresas: [įrašykite notarų biuro adresą]  El. p.: [įrašykite kontaktinį el. pašto adresą]  Tel.: [įrašykite kontaktinį telefono numerį] |

|  |  |  |
| --- | --- | --- |
| Konsultacijų centro vadovė Jurgita Jakeliūnaitė |  | [įveskite notaro (-ų) biuro pavadinimą, notaro vardą, pavardę] |
| (Pareigos, vardas, pavardė) |  | (Notaro vardas, pavardė) |
|  |  |  |
| (Parašas)  A. V. |  | (Parašas)  A. V. |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | [Pasirinkite pasirašymo datą iš kalendoriaus] |

Duomenų teikimo Lietuvos Respublikos Nekilnojamojo turto registrui, Sutarčių ir teisių suvaržymų, Neveiksnių ir ribotai veiksnių asmenų, Vedybų sutarčių, Testamentų, Įgaliojimų, registruisutarties Nr.

Priedas

**TEIKĖJO PASKIRTŲ ASMENŲ SĄRAŠAS**

|  |  |  |  |  |
| --- | --- | --- | --- | --- |
| **Pareigos** | **Vardas Pavardė** | **Elektroninis paštas** | **Teikiami/registruojami duomenys\***  *Nurodykite kokius duomenis pavedama teikti/registruoti atitinkamam asmeniui* | **Rolės\***  *Parinkite tik po vieną rolę kiekvienai iš teikiamų/registruojamų duomenų rūšių* |
| Notaras |  |  | Visus | Notaro rolė su visomis teisėmis |
| Notaro padėjėjas |  |  | Hipotekų ir įkeitimų (HĮ)  Neveik. ir ribotai veiksnių asmenų (NIRVAR)  Testamentų (TRIS)  Įgaliojimų (ĮR) | (HĮ) DT\_Notaro\_padėjėjas 1957  (NIRVAR) [parinkite rolę iš sąrašo]  (TRIS) Notaro padėjėjas  (ĮR) [parinkite rolę iš sąrašo] |

Asmuo (-enys), kuriam (-iems) suteikiama teisė peržiūrėti PVM sąskaitas faktūras (*rekomenduojame nurodyti bent du asmenis*):

|  |  |  |
| --- | --- | --- |
| **Nr.** | **Vardas, pavardė** | **El. paštas** |
|  |  |  |

*\*Notarų padėjėjams taikomų rolių reikšmės ir paaiškinimai:*

|  |  |  |  |  |
| --- | --- | --- | --- | --- |
| ***Duomenys/registras*** | ***Trumpinys*** | ***Rolės*** | ***Pagal rolę suteikiamos teisės*** | ***Papildoma informacija*** |
| *Hipotekų ir įkeitimų duomenų teikimas LR Nekilnojamojo turto registrui ir Sutarčių ir teisių suvaržymų registrui* | *HĮ* | *DT\_notaro\_padejejas 1957* | *Teikti duomenis apie hipotekas, įkeitimus (be dokumento sudarymo ir pasirašymo galimybės)* | *Vienintelė rolė, kurią galima suteikti notaro padėjėjui* |
| *Testamentų registras* | *TRIS* | *Notaro padėjėjas* | *Užpildyti ir perduoti pranešimus (be dokumento sudarymo ir pasirašymo galimybės)* | *Vienintelė rolė, kurią galima suteikti notaro padėjėjui* |
| *Neveiksnių ir ribotai veiksnių asmenų registras* | *NIRVAR* | *Notaro padėjėjas* | *užpildyti ir išsaugoti pranešimus apie NIRVAR nuostatuose nurodytų duomenų patvirtinimą, pakeitimą ar pasibaigimą* |  |
| *Notaro padėjėjas 2* | *užpildyti, išsaugoti ir perduoti pranešimus apie NIRVAR nuostatuose nurodytų duomenų patvirtinimą, pakeitimą ar pasibaigimą* | *Suteikiama papildomą teisę perduoti pranešimus apie duomenų patvirtinimą, pakeitimą ar pasibaigimą.* |
| *Įgaliojimų registras* | *ĮR* | *Notaro padėjėjas* | *užpildyti ir išsaugoti pranešimus apie ĮR nuostatuose nurodytų duomenų patvirtinimą, pakeitimą ar pasibaigimą* |  |
| *Notaro padėjėjas 2* | *užpildyti, išsaugoti ir perduoti pranešimus apie ĮR nuostatuose nurodytų duomenų patvirtinimą, pakeitimą ar pasibaigimą* | *Suteikiama papildomą teisę perduoti pranešimus apie duomenų patvirtinimą, pakeitimą ar pasibaigimą.* |

|  |
| --- |
| **GAVĖJAS\*\*** |
| [įveskite notaro (-ų) biuro pavadinimą, notaro vardą, pavardę] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Notaro vardas, pavardė) |

\*\* Fizinio parašo rekvizitas netaikomas, kai Sutartis yra elektroninė.

1. Nekilnojamojo turto registro nuostatai patvirtinti Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“. [↑](#footnote-ref-1)
2. Sutarčių ir teisių suvaržymų registro nuostatai patvirtinti Lietuvos Respublikos Vyriausybės 2021 m. birželio 9 d. nutarimu Nr. 432 „Dėl Sutarčių registro reorganizavimo ir Sutarčių ir teisių suvaržymo registro nuostatų patvirtinimo“. [↑](#footnote-ref-2)
3. Neveiksnių ir ribotai veiksnių asmenų registro nuostatai patvirtinti Lietuvos Respublikos Vyriausybės 2010 m. gruodžio 15 d. nutarimu Nr. 1771 „Dėl Neveiksnių ir ribotai veiksnių asmenų registro reorganizavimo ir Neveiksnių ir ribotai veiksnių asmenų registro nuostatų patvirtinimo". [↑](#footnote-ref-3)
4. Vedybų sutarčių registro nuostatai patvirtinti Lietuvos Respublikos Vyriausybės 2002 m. rugpjūčio 13 d. nutarimu Nr. 1284 „Dėl Vedybų sutarčių registro reorganizavimo ir Vedybų sutarčių registro nuostatų patvirtinimo“. [↑](#footnote-ref-4)
5. Testamentų registro nuostatai patvirtinti Lietuvos Respublikos Vyriausybės 2001 m. gegužės 22 d. nutarimu Nr. 594 „Dėl Testamentų registro reorganizavimo ir Testamentų registro nuostatų patvirtinimo“. [↑](#footnote-ref-5)
6. Įgaliojimų registro nuostatai patvirtinti Lietuvos Respublikos Vyriausybės 2010 m. gruodžio 15 d. nutarimu Nr. 1770 „Dėl Įgaliojimų registro reorganizavimo ir Įgaliojimų registro nuostatų patvirtinimo“. [↑](#footnote-ref-6)
7. Įgaliojimų registro objektų registravimo ir duomenų teikimo taisyklės patvirtintos valstybės įmonės Centrinės hipotekos įstaigos direktoriaus 2016 m. birželio 16 d. įsakymu Nr. B1-74 „[Dėl Įgaliojimų registro objektų registravimo ir duomenų teikimo taisyklių patvirtinimo](https://www.e-tar.lt/portal/lt/legalAct/6af773a033c311e69cf5d89a5fdd27cc)“. [↑](#footnote-ref-7)
8. Valstybės įmonės Registrų centro tvarkomų registrų ir informacinių sistemų duomenų saugos nuostatai patvirtinti Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“. [↑](#footnote-ref-8)